b"\n_START_ARTICLE_\nForn\n_START_SECTION_\nHist\xc3\xb2ria\n_START_PARAGRAPH_\nEl forn tradicional era un recinte format per una f\xc3\xa0brica de tapial o tova, que acabava convertint-se en un bloc de material de terrisseria per la cocci\xc3\xb3 per calor. Tenien forma de petita volta sobre una base plana i una sola obertura, l'entrada. S'escalfava mitjan\xc3\xa7ant un foc de llenya, que es deixava consumir. El gruix, la in\xc3\xa8rcia t\xc3\xa8rmica de l'embolcall, guarda la calor. La base on es produeix la combusti\xc3\xb3 es neteja de cendres i en ella es col\xc2\xb7loquen els aliments que han de rostir-se.\n_START_SECTION_\nCuina\n_START_PARAGRAPH_\nA la cuina, el forn convencional \xc3\xa9s un electrodom\xc3\xa8stic i s'utilitza per a fornejar, coure, escalfar o rostir menjar. La llista d'aliments que es preparen d'aquesta manera inclou la carn, el peix, el pa, els pastissos i altres postres. En alguns pa\xc3\xafsos com l'\xc3\x8dndia se solen usar molt els forns anomenats tandoori.\n_START_SECTION_\nAltres usos\n_START_PARAGRAPH_\nA la ind\xc3\xbastria i l'artesania cer\xc3\xa0mica s'utilitzen forns per coure, assecar i endurir l'argila._NEWLINE_Tamb\xc3\xa9 es fan servir diferents tipus de forns per l'assecat de materials humits, com la fusta, la pintura sobre metalls, etc._NEWLINE_Altres tipus de forns s'utilitzen per a la cremaci\xc3\xb3._NEWLINE_El forn de llenya m\xc3\xa9s antic d'Europa per a coure el pa es troba la localitat de Forcall, Pa\xc3\xafsos Catalans."